da en da nl ca da da da es da da da da da da da da da da da da da da da da da da de de da da da en da da da da de da da da da da da da da da da da da da nl da en da da es nl da
Nu kan behandlerfarmaceuter udskrive medicin på apoteket | Styrelsen for Patientsikkerhed
1.7.2019 12:15:19 CEST | Styrelsen for Patientsikkerhed
I dag får sundhedsvæsenet en ny autorisationsgruppe, når behandlerfarmaceuterne bliver autoriseret. Behandlerfarmaceuterne kan genordinere visse typer medicin på apoteket.
Sundhedsvæsenet får en helt ny autorisationsgruppe, når behandlerfarmaceuter fra 1. juli kan ansøge om autorisation hos Styrelsen for Patientsikkerhed. Som autoriseret behandlerfarmaceut kan man genordinere nogle former for medicin, som en læge har udskrevet tidligere.
Det betyder, at patienterne nu kan nøjes med en tur på apoteket efter visse typer medicin, der normalt kræver en recept fra lægen.
Den nye titel kan tildeles farmaceuter, der er ansat på et apotek og har et kursus i behandlerfarmaci.
”Farmaceuter ansat på et apotek kan tage et kursus i behandlerfarmaci, som skal klæde dem på til at vurdere, om det er forsvarligt at genordinere medicin til patienter, der allerede er i stabil behandling. Det betyder for eksempel, at en patient med diabetes kan gå på apoteket i weekenden og hente insulin uden at skulle forbi lægevagten for at forny recepten,” forklarer enhedschef Birgitte Drewes fra Styrelsen for Patientsikkerhed.
P-piller, insulin og inhalatorer til behandling af KOL er eksempler på medicin, behandlerfarmaceuter må genordinere.
En autorisation betyder, at behandlerfarmaceuter skal leve op til de krav og pligter, som er beskrevet i Autorisationsloven. Samtidig bliver behandlerfarmaceuterne også omfattet af Styrelsen for Patientsikkerheds sundhedsfaglige tilsyn. Behandlerfarmaceuter kan ansøge om autorisation hos Styrelsen for Patientsikkerhed.
Se listen over den medicin, som autoriserede behandlerfarmaceuter må genordinere.
Læs kravene til at søge om autorisation som behandlerfarmaceut og søg autorisation.
Behandlerfarmaceuter kan genordinere visse receptpligtige lægemidler som p-piller, insulin og inhalatorer til behandling af KOL.
Lægemidlerne må kun genordineres én gang, i mindste pakning og kun til patienter,der er i stabil lægeordineret behandling.
Behandlerfarmaceuten må ikke foretage genordination til gravide, ammende eller børn under 15 år.
Genordination må ikke ske, hvis patientens behandlende læge har modsat sig.
Behandlerfarmaceuten skal orientere patientens behandlende læge om genordinationer og dokumentere orienteringen efterfølgende.
Telefon: 72 22 86 88
Information om Styrelsen for Patientsikkerhed
72 22 86 88https://stps.dk/da/
Følg pressemeddelelser fra Styrelsen for Patientsikkerhed
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Styrelsen for Patientsikkerhed
Virtuel temadag: International patientsikkerhedsdag med fokus på medicinsikkerhed5.9.2022 10:16:03 CEST | Pressemeddelelse
I anledning af WHO’s internationale patientsikkerhedsdag afholder Styrelsen for Patientsikkerhed en online temadag om medicinsikkerhed.
Fortsat behov for at styrke patientsikkerheden på plejeområdet19.8.2022 05:00:00 CEST | Pressemeddelelse
I 2020 og 2021 gennemførte Styrelsen for Patientsikkerhed 283 sundhedsfaglige tilsyn på plejecentre, i hjemmeplejen og hjemmesygeplejen. Resultaterne peger på et fortsat stort behov for fokus på patientsikkerheden på plejeområdet.
Fængsler og arresthuse har forbedret patientsikkerheden7.7.2022 09:07:45 CEST | Pressemeddelelse
Styrelsen for Patientsikkerhed konkluderer på baggrund af 65 sundhedsfaglige tilsyn i samtlige af landets fængsler og arresthuse, at der er sket en væsentlig forbedring af patientsikkerheden siden 2019.
Tilsyn på bosteder afdækker store udfordringer med patientsikkerheden5.7.2022 09:57:44 CEST | Pressemeddelelse
I perioden 2020-2021 gennemførte Styrelsen for Patientsikkerhed 210 sundhedsfaglige tilsyn på bosteder. Resultaterne viser, at der fortsat er et stort behov for at styrke patientsikkerheden på området.
Sæt det blå sygesikringskort på pakkelisten ved rejse i EU29.6.2022 16:48:26 CEST | Pressemeddelelse
De fleste danskere nærmer sig nu sommerferien, og for mange kan det betyde rejse til et land i Europa. Styrelsen for Patientsikkerhed minder om, at det er en god ide at pakke det blå EU-sygesikringskort og holde sig orienteret om, hvordan man er dækket på sin ferie.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022